Ridderslekten er uløselig knyttet til sagbruksvirksomheten som en gang i tiden fantes rundt Hønefossen, samt Riddergården i Hønefoss, en løkkegård fra 1700-tallet som ligger langs nordbredden av Begnaelven, i bydel Nordsiden, rett under fossen, som er selve opphavet til byen. Likeledes er Riddernavnet knyttet til Glatveds Hotel, som brant ned under andre verdenskrig, men i fordums tid ble regnet som et av Norges to mer fasjonable hoteller. Mange i slekten var kunstnere og sagfogder.